Dominanttivalkoinen

Dominanttivalkoinen on ryhmä hevosen valkokirjavuuskuvioita, joista useat voivat ilmetä täysin tai lähes täysin valkoisena värityksenä. 

Valkoisista kimoista dominanttivalkoinen väritys poikkeaa syntymävärityksen (kimoilla värillinen) ja ihon värin perusteella (kimoilla tumma). Dominanttivalkoisen hevosen silmät ovat useimmiten ruskeat, mutta voivat olla myös siniset muiden tekijöiden johdosta.  Dominanttivalkoisuustekijät sijaitsevat valkokirjavuudesta vastaavassa hevosen KIT-geenissä ja jättävät pigmenttiä vähintään silmiin, joskus myös epämääräiseksi kuvioksi selkälinjan tuntumaan. Dominanttivalkoinen on erittäin harvinainen väritys, mutta spontaanina mutaationa verrattain yleinen. Sen aiheuttajaksi on tunnistettu useita erillisiä mutaatioita, joista osa on homotsygoottina letaaleja ja osa ei.

Hevosten värit